CELEX: 62014CA0483
Language: da
Date: 2016-04-07 00:00:00
Title: Sag C-483/14: Domstolens dom (Tredje Afdeling) af 7. april 2016 — KA Finanz AG mod Sparkassen Versicherung AG Vienna Insurance Group (anmodning om præjudiciel afgørelse fra Oberster Gerichtshof — Østrig) (Præjudiciel forelæggelse — Romkonventionen — lovgivning, der finder anvendelse — grænseoverskridende fusion — direktiv 78/855/EØF — direktiv 2005/56/EØF — fusion ved overtagelse — kreditorbeskyttelse — overførsel af det overtagne selskabs aktiver og passiver som helhed til det overtagende selskab)

13.6.2016   
            
            
               DA
            
            
               Den Europæiske Unions Tidende
            
            
               C 211/14
            
         
      Domstolens dom (Tredje Afdeling) af 7. april 2016 — KA Finanz AG mod Sparkassen Versicherung AG Vienna Insurance Group (anmodning om præjudiciel afgørelse fra Oberster Gerichtshof — Østrig)
      (Sag C-483/14) (1)
      
      ((Præjudiciel forelæggelse - Romkonventionen - lovgivning, der finder anvendelse - grænseoverskridende fusion - direktiv 78/855/EØF - direktiv 2005/56/EØF - fusion ved overtagelse - kreditorbeskyttelse - overførsel af det overtagne selskabs aktiver og passiver som helhed til det overtagende selskab))
      (2016/C 211/15)
      Processprog: tysk
      
         Den forelæggende ret
      
      Oberster Gerichtshof
      
         Parter i hovedsagen
      
      
         Sagsøger: KA Finanz AG
      
         Sagsøgt: Sparkassen Versicherung AG Vienna Insurance Group
      
         Konklusion
      
      
                  1)
               
               
                  EU-retten skal fortolkes således, at:
                  
                              —
                           
                           
                              den lov, der efter en grænseoverskridende fusion ved overtagelse finder anvendelse på fortolkningen af, opfyldelsen af forpligtelserne i henhold til, og ophørsmåderne for en låneaftale indgået af det overtagne selskab, såsom de i hovedsagen omhandlede låneaftaler, er den lov, der fandt anvendelse på aftalen inden fusionen
                           
                        
                              —
                           
                           
                              de bestemmelser, der i et tilfælde som det i hovedsagen omhandlede regulerer beskyttelsen af det overtagne selskabs kreditorer, er de bestemmelser i national lovgivning, som dette selskab er omfattet af.
                           
                        
            
                  2)
               
               
                  Artikel 15 i Rådets tredje direktiv 78/855/EØF af 9. oktober 1978 med hjemmel i traktatens artikel 54, stk. 3, litra g), om fusioner af aktieselskaber, som ændret ved Europa-Parlamentets og Rådets direktiv 2009/109/EF af 16. september 2009, skal fortolkes således, at denne bestemmelse tillægger indehavere af andre værdipapirer end aktier, hvortil der er knyttet særrettigheder, rettigheder, men ikke udstederen af disse værdipapirer.
               
            
         (1)  EUT C 46 af 9.2.2015.